তথ্যবিবরণী                                                                                  নম্বর : ২০৮৯

**বুধবার পদ্মা সেতুর কাজে ফেরি বন্ধ থাকায় যাত্রাবাড়ি-মাওয়া-ভাংগা**

**মহাসড়ক ব্যবহারকারী যানবাহনকে বিকল্পরুটে চলাচলের পরামর্শ**

ঢাকা, ২৫ জ্যৈষ্ঠ (৮ জুন) :

আগামী বুধবার (১০ জুন) শিমুলিয়া-কাঁঠালবাড়ি নৌ-চ্যানেলের মাঝ বরাবর পদ্মা সেতুর একত্রিশতম স্প্যান স্থাপন করা হবে।

এ দিন সকাল এগারটা থেকে সন্ধ্যা সাতটা পর্যন্ত শিমুলিয়া-কাঁঠালবাড়ি চ্যানেল দিয়ে ফেরি, লঞ্চ, স্পিডবোট, ট্রলার-সহ সকল ধরনের জলযান চলাচল পুরোপুরি বন্ধ থাকবে।

ভোগান্তি এড়াতে বুধবার ঢাকা-মাওয়া-ভাংগা মহাসড়ক ব্যবহারকারী যানবাহনকে বিকল্প রুটে (ঢাকা-পাটুরিয়া-ভাংগা) চলাচলের পরামর্শ দেয়া হয়েছে।

#

নাছের/নাইচ/রফিকুল/রেজাউল/২০২০/২০৪২ ঘণ্টা

তথ্যবিবরণী নম্বর : ২০৮৮

**সংসদ সদস্য আবুল হাসানাত আবদুল্লাহ্’র স্ত্রীর মৃত্যুতে তথ্যমন্ত্রীর শোক**

ঢাকা, ২৫ জ্যৈষ্ঠ (৮ জুন):

বরিশাল-১ আসনের সংসদ সদস্য, পার্বত্য চট্টগ্রাম শান্তিচুক্তি বাস্তবায়ন ও পরিবীক্ষণ কমিটির আহ্বায়ক ও সাবেক চিফ হুইপ আবুল হাসানাত আবদুল্লাহ্’র সহধর্মিণী শাহান আরা বেগমের মৃত্যুতে গভীর শোক ও দুঃখ প্রকাশ করেছেন তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহমুদ।

এক শোকবার্তায় মন্ত্রী প্রয়াতের বিদেহী আত্মার শান্তি কামনা করেন ও শোকাহত পরিবারের সদস্যদের প্রতি গভীর সমবেদনা জানান।

উল্লেখ্য, বরিশাল সিটি কর্পোরেশনের মেয়র সেরনিয়াবাত সাদিক আব্দুল্লাহ্’র মাতা শাহান আরা বেগম রোববার রাতে রাজধানীর একটি হাসপাতালে চিকিৎসাধীন অবস্থায় শেষ নিশ্বাস ত্যাগ করেন।

#

আকরাম/নাইচ/রফিকুল/শফিকুল/২০২০/২০৩০ঘণ্টা

তথ্যবিবরণী নম্বর :২০৮৭

**৬ দফা আমাদের মুক্তির সনদ -তথ্যমন্ত্রী**

ঢাকা, ২5 জ্যৈষ্ঠ (8 জুন):

তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহমুদ বিএনপিকে উদ্দেশ করে বলেছেন, যারা ইতিহাসকে অস্বীকার করে, তারা ইতিহাসের আস্তাকুঁড়ে নিক্ষিপ্ত হয়।

সোমবার (৮ জুন) দুপুরে রাজধানীতে বাংলাদেশ সচিবালয়ে তথ্য মন্ত্রণালয়ে নিজ দপ্তরে বাংলাদেশ ফেডারেল সাংবাদিক ইউনিয়ন-বিএফইউজে ও ঢাকা সাংবাদিক ইউনিয়ন-ডিইউজে নেতৃবৃন্দের সাথে মতবিনিময় শেষে সাংবাদিকদের ব্রিফিংকালে ‘বিএনপি কেন ৭ জুন ৬ দফা দিবস পালন করে না’- এ প্রশ্নের জবাবে মন্ত্রী একথা বলেন।

ড. হাছান বলেন, ‘৭ জুন আমাদের ইতিহাসের অংশ, ৬ দফা আমাদের মুক্তির সনদ। এটি যারা পালন করে না, তারা প্রকৃতপক্ষে ইতিহাসকে অস্বীকার করে। কারণ ৭ জুন পালন করলে তো যে সংগ্রামের ধারাবাহিকতায় স্বাধীনতা অর্জিত হয়েছে, তাকে স্বীকার করা হয়। সেটিকে অস্বীকার করার জন্যই তারা সচেতনভাবে ৭ জুন পালন করে না। কারণ ইতিহাস বিকৃত করে তারা বলতে চায়, একজন শিঙ্গা ফুঁকেছিল, সেটি শুনে সবাই যুদ্ধে গিয়েছিল এবং বাংলাদেশ স্বাধীনতা অর্জন করেছিল। কিন্তু বিষয়টি তা নয়।’

বহু আগে থেকেই বঙ্গবন্ধু এদেশের স্বাধীনতার পরিকল্পনা করেছিলেন উল্লেখ করে ড. হাছান মাহমুদ বলেন, ‘১৯৫১ সালে বঙ্গবন্ধু যখন জেলে ছিলেন, তখন কমরেড মনি সিংহকে চিঠি লিখেছিলেন যে, ‘আমি বাংলাদেশের স্বাধীনতার পরিকল্পনা করছি, আপনার এতে সমর্থন আছে কি না?’ অর্থাৎ ১৯৫১ সালের আগে থেকেই বঙ্গবন্ধু মুজিব বাংলাদেশের স্বাধীনতার পরিকল্পনা করেছিলেন। এই ঐতিহাসিক সত্যগুলোকে বিএনপি পালন করে না ইতিহাসকে অস্বীকার করার জন্য। কিন্তু যারা ইতিহাসকে অস্বীকার করে, তারা ইতিহাসের আস্তাকুঁড়ে নিক্ষিপ্ত হয়। বিএনপিও ইতিহাসকে অস্বীকার করলে একদিন ইতিহাসের আস্তাকুঁড়েই নিক্ষিপ্ত হবে।

সকল পত্র-পত্রিকা ও ইলেক্ট্রনিক গণমাধ্যম প্রতিষ্ঠানের মালিকদের উদ্দেশ্যে এসময় তথ্যমন্ত্রী বলেন, ‘মহামারির এ পরিস্থিতিতে মানুষ অত্যন্ত অসহায়। যারা বিভিন্ন কাজ করছেন, চাকুরি করছেন তারাও অসহায়। আমি আগেও অনুরোধ জানিয়েছি, আবারও অনুরোধ জানাই, এ পরিস্থিতিতে কাউকে যেন চাকুরিচ্যুত না করা হয়। সেই সাথে সবার বেতন-ভাতাও যেন নিয়মিত পরিশোধ করা হয়। কারণ এসময়ে চাকুরিচ্যুতি অত্যন্ত অমানবিক। আমি সেটি না করার জন্য অনুরোধ জানাই।’

বিএফইউজে মহাসচিব শাবান মাহমুদ ও ডিইউজে সাধারণ সম্পাদক সাজ্জাদ আলম তপু এসময় গণমাধ্যমে ছাঁটাই বন্ধে মালিকদের প্রতি আহ্বানের জন্য তথ্যমন্ত্রীকে ধন্যবাদ জানান।

ব্রিফিংয়ে ড. হাছান আরো জানান, প্রধানমন্ত্রী এ দুর্যোগের সময় বিপদগ্রস্ত সাংবাদিকদের সহায়তার ঘোষণা দিয়েছেন। সাংবাদিক সংগঠনগুলোর কাছ থেকে নামের তালিকা পাওয়া গেলে আগামী সপ্তাহে আমরা সহায়তা প্রদানের জন্য তালিকা চূড়ান্ত করতে পারবো বলে আশা করছি। মন্ত্রী এসময় করোনায় আক্রান্ত সাংবাদিকদের দ্রুত আরোগ্য এবং করোনা ও এর উপসর্গে মৃত্যুবরণকারী সাংবাদিকদের আত্মার শান্তি কামনা করেন।

#

আকরাম/নাইচ/রফিকুল/শফিকুল/২০২০/২০১৫ঘণ্টা

তথ্যবিবরণী নম্বর : ২০৮৬

**করোনাকালে মাস্ক ব্যবহার ও সামাজিক দূরত্ব বজায় রাখা হচ্ছে কিনা তদারকির জন্য**

**আর্টিফিসিয়াল ইনটেলিজেন্স নির্ভর উদ্ভাবনী পণ্য ও সেবা তৈরি করছে সরকার**

**--আইসিটি প্রতিমন্ত্রী**

ঢাকা, ২5 জ্যৈষ্ঠ (8 জুন):

তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক বলেছে, করোনাকালে মাস্ক ব্যবহার ও সামাজিক দূরত্ব বজায় রাখা হচ্ছে কিনা তা তদারকির জন্য আর্টিফিসিয়াল ইনটেলিজেন্স (এআই) নির্ভর উদ্ভাবনী পণ্য ও সেবা তৈরি করছে সরকার। ইতোমধ্যে এআই, ডাটা এনালাইটিক্স  প্রযুক্তি ব্যবহার করে  মানুষকে সেবা দেয়া হচ্ছে।

প্রতিমন্ত্রী আজ জুম অনলাইনে বাংলাদেশ কম্পিউটার কাউন্সিলের (বিসিসি) সেন্টার অভ এক্সেন্সের (সিওই) অধীনে এআই ল্যাব-২ এর উদ্বোধনকালে প্রধান অতিথির বক্তৃতায় এসব কথা বলেন।

উল্লেখ্য, তথ্য ও যোগাযোগ প্রযুক্তি বিভাগের অধীন বিসিসি’র লিভারেজিং আইসিটি ফর এমপ্লয়মেন্ট অ্যান্ড গ্রোথ অভ দ্য আইটি আইটিইএস ইন্ডাস্ট্রির (এলআইসিটি) প্রকল্পের উদ্যোগে দুই মাস ব্যাপী ল্যাব প্রোগ্রামের আওতায় ১০টি আইটি কোম্পানি ১০টি এআইভিত্তিক উদ্ভাবনী পণ্য ও সেবা তৈরি করবে। উদ্ভাবনী পণ্য ও সেবার গুণগত মান নিশ্চিত করবে ন্যাশনাল ইউনিভার্সিটি অভ সিঙ্গাপুর (এনএসইউ)।

প্রতিমন্ত্রী বলেন, করোনাভাইরাস ফ্রন্টিয়ার টেকনোলজি ব্যবহারের গতি ত্বরান্বিত করেছে। সরকার করোনাকালে ভাতাপ্রদান সহ বিভিন্ন সমস্যা সমাধানে এআই, ব্লককচেইন, ডাটা অ্যানালাইটিক্সের মতো অত্যাধুনিক প্রযুক্তি ব্যবহার শুরু করেছে। আগামীতে সার্বিক জীবনের চালিকা শক্তি হবে চতুর্থ শিল্প বিপ্লবের অত্যধুনিক প্রযুক্তি।

তিনি বলেন, চতুর্থ শিল্প বিপ্লবে ডিজিটাল অর্থনীতির গতি ত্বরান্বিত করায় করোনা পরবর্তীতেও বিভিন্ন ক্ষেত্রে ফ্রন্টিয়ার প্রযুক্তির ব্যাপক ব্যবহার করা হবে।

#

শহিদুল/নাইচ/রফিকুল/শফিকুল/২০২০/১৯৩৯ঘণ্টা

তথ্যবিবরণী                                                                                  নম্বর : ২০৮৫

**মহামারি করোনা ভাইরাস সংক্রমণ রোধে সচেতনতা সৃষ্টির লক্ষ্যে**

**মসজিদ ও অন্যান্য ধর্মীয় উপাসনালয়গুলোকে ভূমিকা রাখার আহ্বান ধর্ম মন্ত্রণালয়ের**

ঢাকা, ২৫ জ্যৈষ্ঠ (৮ জুন) :

করোনা ভাইরাস সংক্রমণ বিস্তার রোধে দেশের সকল মসজিদের খতিব, ইমাম, পরিচালনা কমিটির সদস্য এবং অন্যান্য ধর্মীয় উপাসনালয়ের দর্মীয় নেতৃবৃন্দ, পরিচালনা কমিটির সদস্যদের অবগতি ও প্রয়োজনীয় ব্যবস্থা গ্রহণের অনুরোধ জানিয়েছে ধর্ম মন্ত্রণালয়। এই মহামারি সংক্রমণ বিস্তার রোধে সরকারের পাশাপাশি বেসরকারি সংগঠন ও প্রতিষ্ঠান ইতোমধ্যে বিভিন্ন ধরণের প্রচারণা ও সচেতনতামূলক কর্মসূচি গ্রহণ করেছে। দেশের সকল মসজিদ থেকে প্রতিদিন ও জুমার খুতবার সময় মসজিদের মাইকে এবং অনুরূপভাবে অন্যান্য ধর্মীয় উপাসনালয় থেকে করোনা ভাইরাস সংক্রমণ রোধে করণীয় সম্পর্কে প্রচার করা হলে সাধারণ জনগণ এ বিষয়ে উদ্বুদ্ধ হয়ে আরো সচেতন হবে বলে জানিয়েছে ধর্ম মন্ত্রণালয়।

দেশের সকল মসজিদ ও অন্যান্য ধর্মীয় উপাসনালয়ের মাইক থেকে নিয়মিতভাবে করোনা ভাইরাস সংক্রমণ রোধে নিম্নবর্ণিত ঘোষণাসমূহ আবশ্যিকভাবে প্রচারের জন্য স্থানীয় প্রশাসন, ইসলামিক ফাউন্ডেশন, হিন্দু ধর্মীয় কল্যাণ ট্রাস্ট, বৌদ্ধ ধর্মীয় কল্যাণ ট্রাস্ট ও খ্রিস্টান ধর্মীয় কল্যাণ ট্রাস্টের কর্মকর্তা-কর্মচারী এবং সংশ্লিষ্ট মসজিদ ও উপাসনালয়ের পরিচালনা কমিটিকে অনুরোধ করেছে ধর্ম মন্ত্রণালয়।

ঘোষণাসমূহ নিম্নরূপ:

* আতঙ্কিত না হয়ে মহান আল্লাহর উপর ভরসা রাখুন এবং করোনা মহামারি থেকে রক্ষা পাওয়ার জন্য দোয়া করুন। অনুরূপভাবে অন্যান্য ধর্মের অনুসারীগণও মহামারি থেকে রক্ষা পাওয়ার জন্য সৃষ্টিকর্তার নিকট প্রার্থনা করুন;
* কিছুক্ষণ পর পর সাবান ও পানি দিয়ে ২০ সেকেন্ড যাবৎ দুই হাত ভালভাবে পরিস্কার করুন;
* ঘরের বাহিরে গেলে অবশ্যই মাস্ক পরুন এবং চলাফেরা ও সকল কাজে সামাজিক দূরত্ব বজায় রাখুন;
* অপরিস্কার হাতে নাক, মুখ ও চোখ স্পর্শ করবেন না এবং যেখানে সেখানে কফ, থুতু ও ময়লা আবর্জনা ফেলা থেকে বিরত থাকুন;
* হাচি-কাশির সময় টিস্যু অথবা কাপড় ব্যবহার করুন বা বাহুর ভাজে নাজ-মুখ ঢেকে রাখুন;
* একান্ত জরুরি প্রয়োজনে ঘরের বাহিরে যেতে হলে সামাজিক দূরত্ব বজায় রেখে চলাফেরা করুন;
* নিয়মিতভাবে পুষ্টিসমৃদ্ধ খাবার গ্রহণ করে রোগ প্রতিরোধ ক্ষমতা বৃদ্ধি করুন;
* করোনা ভাইরাসের উপসর্গ দেখা দিলে ডাক্তারের শরণাপন্ন হোন। কোন প্রকার লুকোচুরি করবেন না। করেনা আক্রান্ত অধিকাংশ রোগীই চিকিৎসার পর সুস্থ হয়ে যান;
* করোনা আক্রান্ত ব্যক্তি ও তাঁর পরিবারের সদস্যদের প্রতি মানবিক আচারণ করুন;
* নিয়মিত শরীর চর্চা অথবা শারীরিক পরিশ্রম করুন;
* গুজব রটাবেন না, গুজবে কান দিবেন না এবং গুজবে বিচলিত হবেন না;
* করোনা মহামারি সংক্রমণ রোধে সরকারের নির্দেশিত বিধি-নিষেধ এবং স্থানীয় প্রশাসনের নির্দেশনা অবশ্যই অনুসরণ করুন।

#

আনোয়ার/নাইচ/রফিকুল/রেজাউল/২০২০/১৯২৬ ঘণ্টা

তথ্যবিবরণী নম্বর : ২০৮৪

**সংসদ সদস্য আবুল হাসানাত আবদুল্লাহর স্ত্রীর মৃত্যুতে পররাষ্ট্রমন্ত্রীর শোক**

ঢাকা, ২5 জ্যৈষ্ঠ (8 জুন):

সংসদ সদস্য আবুল হাসনাত আবদুল্লাহর স্ত্রী এবং বরিশাল সিটি করপোরেশনের মেয়র সেরনিয়াবাত সাদিক আব্দুল্লাহর মা শাহান আরা বেগমের মৃত্যুতে গভীর শোক ও দুঃখ প্রকাশ করেছেন পররাষ্ট্রমন্ত্রী ড. এ. কে. আব্দুল মোমেন।

ড. মোমেন মরহুমার বিদেহী আত্মার মাগফেরাত কামনা করেন এবং শোকসন্তপ্ত পরিবারের প্রতি সমবেদনা জানান।

তৌহিদুল/নাইচ/রফিকুল/শফিকুল/২০২০/১৬১৮ঘণ্টা

তথ্যবিবরণী                                                                                  নম্বর : ২০৮৩

**অতিরিক্ত সচিব শিরীনা দেলহুরের স্বামীর মৃত্যুতে তথ্যমন্ত্রী, তথ্য প্রতিমন্ত্রী ও তথ্যসচিবের শোক**

ঢাকা, ২৫ জ্যৈষ্ঠ (৮ জুন) :

তথ্য মন্ত্রণালয়ের অতিরিক্ত সচিব শিরীনা দেলহুরের স্বামী মোহাম্মদ আলীর মৃত্যুতে গভীর শোক ও দুঃখ প্রকাশ করেছেন তথ্যমন্ত্রী ড. হাছান মাহ্‌মুদ, তথ্য প্রতিমন্ত্রী ডা. মুরাদ হাসান এবং তথ্যসচিব কামরুন নাহার।

মোহাম্মদ আলী আজ রাজধানীতে নিজগৃহে শেষ নিশ্বাস ত্যাগ করেন (ইন্না লিল্লাহি ....... রাজিউন)। মৃত্যুকালে তাঁর বয়স হয়েছিল ৬৪ বছর।

তথ্যমন্ত্রী, প্রতিমন্ত্রী ও তথ্যসচিব তাঁদের শোকবার্তায় প্রয়াতের বিদেহী আত্মার মাগফেরাত কামনা করেন ও শোকাহত পরিবারের সদস্যদের প্রতি গভীর সমবেদনা জানান।

#

আকরাম/নাইচ/রফিকুল/রেজাউল/২০২০/১৮২৫ ঘণ্টা

তথ্যববিরণী নম্বর : ২০৮২

৭ই জুন ঐতিহাসিক ৬ দফা দিবস উদ্যাপন উপলক্ষে অনলাইন কুইজ প্রতিযোগিতা সফলভাবে সম্পন্ন

ঢাকা, ২৫ জ্যষ্ঠৈ (৮ জুন):

৭ই জুন ২০২০ ঐতিহাসিক ৬ দফা দিবস উদ্যাপন উপলক্ষে জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্যাপন জাতীয় বাস্তবায়ন কমিটি’র পক্ষ থেকে আয়োজিত অনলাইন কুইজ প্রতিযোগিতা সফলভাবে সম্পন্ন হয়েছে। জাতির পিতা বঙ্গবন্ধু শেখ মুজিবুর রহমানের ঐতিহাসিক ৬ দফা আন্দোলন ও এরই ধারাবাহিকতায় বাংলাদেশের স্বাধীনতা অর্জন বিষয়ে সকলকে, বিশেষ করে তরুণ প্রজন্মকে নিবিড়ভাবে সম্পৃক্ত করার লক্ষ্যে ৭ই জুন রাত ৯টা হতে রাত ১০টা এই এক ঘণ্টা ব্যাপী ‘শতবর্ষে শত পুরস্কার’ শিরোনামে এই অনলাইন কুইজ প্রতিযোগিতার আয়োজন করা হয়। এই প্রতিযোগিতা দেশের ভেতরে বসবাসকারী সকল প্রতিযোগীর জন্য উন্মুক্ত ছিল।

দেশের ইতিহাসে এই প্রথমবারের মতো সম্পূর্ণ দেশীয় প্রযুক্তি ব্যবহারের মাধ্যমে সকলের অংশগ্রহণের জন্য আয়োজিত এই অনলাইন কুইজ প্রতিযোগিতায় বিপুল সাড়া পাওয়া গেছে। প্রতিযোগিতায় অংশগ্রহণের জন্য নিবন্ধনের নির্ধারিত সময় ৭ই জুন বিকাল ৩টার মধ্যে প্রায় ২ লাখ প্রতিযোগী নিবন্ধন সম্পন্ন করেন। ৭ই জুন রাত ৯টা থেকে প্রতিযোগিতা শুরু হওয়ার কথা থাকলেও যান্ত্রিক ত্রুটির কারণে কুইজ শুরু হতে বিলম্ব হওয়ায় বিপুল সংখ্যক প্রতিযোগীকে সুযোগ প্রদানের লক্ষ্যে রাত ৩টা পর্যন্ত কুইজ পরিচালনা করা হয়। নিবন্ধিতদের মধ্য থেকে ৪৬ হাজার ৬৭৫ জন প্রতিযোগী নির্দিষ্ট সময়ে সফলভাবে প্রতিযোগিতায় অংশগ্রহণ করেন। ছয় মিনিটের মধ্যে সবচেয়ে বেশি প্রশ্নের সঠিক উত্তর দিতে পারার উপর ভিত্তি করে কম্পিউটার বিজয়ী নির্ধারণ করবে। যত দ্রুত সম্ভব মুজিববর্ষের ওয়েবসাইটে (য়য়য়ঁরু.সঁলরন১০০.মড়া.নফ) ফলাফল ঘোষণা করে কুইজ প্রতিযোগিতায় ১০০ জন বিজয়ীকে পুরস্কার প্রদান করা হবে। ১ম পুরস্কার ৩ লাখ টাকা, ২য় পুরস্কার ২ লাখ টাকা, ৩য় পুরস্কার ১ লাখ টাকা, ৪র্থ পুরস্কার ৫০ হাজার টাকা, ৫ম পুরস্কার ২৫ হাজার টাকা এবং বিশেষ পুরস্কার ৯৫টি প্রতিটি ১০ হাজার টাকা।

দেশে প্রথমবারের মতো এ ধরণের অনলাইন প্রতিযোগিতা আয়োজনে সহযোগিতার জন্য প্রধানমন্ত্রীর কার্যালয়, মন্ত্রিপরিষদ বিভাগ, তথ্য মন্ত্রণালয়, তথ্য ও যোগাযোগ প্রযুক্তি বিভাগ, ডাক ও টেলিযোগাযোগ বিভাগ, কারিগরি সহায়তা প্রদানকারী প্রিয় ডটকম, পুরস্কার প্রদানকারী বাংলা ট্র্যাক ও বিশেষ করে অংশগ্রহণকারী সকল প্রতিযোগীকে এবং অ্যাসোসিয়েশন অভ টেলিভিশন চ্যানেল ওনার্স (অ্যাটকো) সহ সকল প্রিন্ট-ইলেক্ট্রনিক ও অনলাইন গণমাধ্যমকে জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্যাপন জাতীয় বাস্তবায়ন কমিটি’র পক্ষ থেকে ধন্যবাদ ও কৃতজ্ঞতা জানানো হয়েছে।

#

নাসরীন/নাইচ/রফকিুল/শফকিুল/২০২০/১৭৪৬ ঘণ্টা

তথ্যবিবরণী                                                                                  নম্বর : ২০৮১

**কোভিড**-**১৯** (**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ২৫ জ্যৈষ্ঠ (৮ জুন) :

ন্যাশনাল ডিজাস্টার রেসপন্স কো-অর্ডিনেশন সেন্টার (এনডিআরসিসি) থেকে প্রাপ্ত তথ্য অনুযায়ী করোনা ভাইরাস পরিস্থিতি মোকাবিলার জন্য ৬৪ জেলায় ইতোমধ্যে ২ লাখ ১ হাজার ৪ শত ১৭ মেট্রিক টন চাল বরাদ্দ করা হয়েছে। এছাড়া শিশু খাদ্য-সহ অন্যান্য সামগ্রী ক্রয়ের জন্য ১১৬ কোটি ৬৭ লাখ ৭২ হাজার ২৬৪ টাকা বরাদ্দ করা হয়েছে। দুর্যোগ ব্যবস্থাপনা ও ত্রাণ মন্ত্রণালয়ের মাধ্যমে বরাদ্দকৃত এ সাহায্য দেশের সকল জেলা ও উপজেলা প্রশাসনের মাধ্যমে বিতরণ করা হচ্ছে । ‌

স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী আজ দেশে নতুন করে আরো ২ হাজার ৭৩৫ জনের শরীরে করোনা সংক্রমণ ধরা পড়েছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৬৮ হাজার ৫০৪ জন। গত ২৪ ঘণ্টায় ৪২ জন-সহ এ পর্যন্ত ৯৩০ জন এ রোগে মৃত্যুবরণ করেছেন। গত ২৪ ঘণ্টায় ১২ হাজার ৯৪৪ জনের নমুনা পরীক্ষা করা হয়েছে।

এখন পর্যন্ত সর্বমোট ২৫ লাখ ৯ হাজার ১৪২টি পিপিই সংগ্রহ করা হয়েছে। এর মধ্যে মোট বিতরণ করা হয়েছে ২২ লাখ ৩৭ হাজার ২৭৫টি এবং মজুত আছে ২ লাখ ৭১ হাজার ৮৬৭টি।

সারা দেশে জেলা ও উপজেলা পর্যায়ে প্রাতিষ্ঠানিক কোয়ারেন্টাইনের জন্য প্রস্তুত করা হয়েছে ৬২৯টি প্রতিষ্ঠান এবং এর মাধ্যমে তাৎক্ষণিকভাবে প্রাতিষ্ঠানিক কোয়ারেন্টাইনের সেবা প্রদান করা যাবে ৩১ হাজার ৯৯১ জনকে।

#

তাসমীন/নাইচ/রফিকুল/রেজাউল/২০২০/১৭৫৪ ঘন্টা

তথ্যবিবরণী নম্বর : ২০৮০

**চীনের ১০ সদস্যের করোনা বিশেষজ্ঞ চিকিৎসকদল ঢাকায় পৌঁছেছে**

ঢাকা, ২৫ জ্যৈষ্ঠ (৮ জুন) :

বাংলাদেশকে কারোনা চিকিৎসায় সহযোগিতা করার জন্য চীনের ১০ সদস্যের বিশেষজ্ঞ চিকিৎসক দল আজ দুপুরে ঢাকায় এসে পৌঁছেছে । তাঁরা আগামী ২২ জুন পর্যন্ত বাংলাদেশে অবস্থান করবেন।

চীনের চিকিৎসক দলকে স্বাগত জানিয়ে পররাষ্ট্রমন্ত্রী ড. এ কে আব্দুল মোমেন বলেন, এ চিকিৎসক দলের মাধ্যমে বাংলাদেশের চিকিৎসকরা উৎসাহ পাবেন। এছাড়া এদেশের রোগীরাও সাহস পাবে। তিনি বলেন, পৃথিবীর সব দেশকে সম্মিলিতভাবে করোনা মহামারী মোকাবিলায় কাজ করতে হবে। করোনা পরবর্তী অথনৈতিক সমস্যা মোকাবিলায়ও বিভিন্ন দেশের পারস্পরিক সহযোগিতা ও অংশীদারিত্ব প্রয়োজন।

মন্ত্রী বলেন, চীন বাংলাদেশের করোনা মোকাবিলায় সহযোগিতার পাশাপাশি রোহিঙ্গা বিষয়েও বিশেষ আগ্রহ নিয়ে কাজ করছে। রোহিঙ্গা সমস্যার সমাধানেও চীনের সহায়তা বাংলাদেশকে অনেকদূর এগিয়ে নিয়ে যাবে বলে তিনি আশা প্রকাশ করেন। চীনের সাথে বাংলাদেশের সম্পর্ক আরো গভীর হবে বলে ড. মোমেন আশাবাদ ব্যক্ত করেন।

চিকিৎসক দল পাঠানোর বিষয়ে প্রধানমন্ত্রী শেখ হাসিনাকে চীনের প্রেসিডেন্ট জি জিনপিং আশ্বস্ত করেছিলেন। ভিডিও কনফারেন্সের মাধ্যমেও চীনের চিকিৎসক দল বাংলাদেশের ডাক্তারদের পরামর্শ প্রদান করেছিল। ইতিপূর্বে চীন সরকার এবং চীনের বেসরকারি সংস্থা আলীবাবা ও জ্যাকমা পিপিই, মাস্ক, টেস্টিং কীট, থার্মোমিটার-সহ বিভিন্ন চিকিৎসামগ্রী প্রেরণ করেছে। বাংলাদেশও চীনকে করোনা মোকাবিলায় চিকিৎসামগ্রী প্রেরণ করেছিল।

এ সময় হযরত শাহজালাল আন্তর্জাতিক বিমানবন্দরে উপস্থিত ছিলেন স্বাস্থ্য অধিদপ্তরের মহাপরিচালক অধ্যাপক আবুল কালাম আজাদ, বাংলাদেশে নিযুক্ত চীনের রাষ্ট্রদূত লি জিমিং এবং পররাষ্ট্র মন্ত্রণালয়ের মহপিরিচালক এফ এম বোরহান উদ্দীন।

#

তৌহিদুল/নাইচ/রফিকুল/রেজাউল/২০২০/১৭৪০ ঘণ্টা

Handout Number : 2079

**Nahida Rahman Shumona New High Commissioner to Brunei**

Dhaka,08 June 2020:

The Government has appointed Nahida Rahman Shumona as the next High Commissioner of Bangladesh to Brunei.

She is currently serving as the Director General of Regional Organizations Wing in the Ministry of Foreign Affairs.

High Commissioner designate Shumona is a career foreign service officer, belonging to 17th batch of Bangladesh Civil Service (BCS) Foreign Affairs cadre. In her distinguished diplomatic career, Mrs. Shumona served in various capacities at Bangladesh Missions in Brasilia, Ottawa, Kolkata and Canbera.

Nahida Rahman Shumona obtained a Masters degree in Diplomacy and International Trade from Monash University, Australia. She also had Masters and Honours degree in English Literature from Dhaka University. She is also a recipient of a fellowship in Trans-boundary Water Law from Geneva University.

She is married to retired Additional Secretary to the Government Aslam Iqbal and blessed with two sons.

#

Parikshit/Zulfikar/Rezzakul/Shajib/2020/1600 hours

তথ্যবিবরণী নম্বর : 2078

বিএনপি’র উদ্দেশ্য তথ্যমন্ত্রী

**যারা ইতিহাসকে অস্বীকার করে, তারা ইতিহাসের আস্তাকুঁড়ে নিক্ষিপ্ত হয়**

ঢাকা ০৮ জুন, ২০২০

তথ্যমন্ত্রী ড. হাছান মাহমুদ বিএনপিকে উদ্দেশ্য করে বলেছেন, যারা ইতিহাসকে অস্বীকার করে, তারা ইতিহাসের আস্তাকুঁড়ে নিক্ষিপ্ত হয়।

আজ সচিবালয়ে তথ্য মন্ত্রণালয় নিজ দপ্তরে বাংলাদেশ ফেডারেল সাংবাদিক ইউনিয়ন-বিএফইউজে ও ঢাকা সাংবাদিক ইউনিয়ন-ডিইউজে নেতৃবৃন্দের সাথে মতবিনিময় শেষে সাংবাদিকদের ব্রিফিংকালে ‘বিএনপি কেন ৭ জুন ৬ দফা দিবস পালন করে না’- এ প্রশ্নের জবাবে তিনি একথা বলেন।

ড. হাছান বলেন, ‘৭ জুন বাংলাদেশের ইতিহাসের অংশ, ৬ দফা বাংলাদেশের মুক্তির সনদ। এটি যারা পালন করে না, তারা প্রকৃতপক্ষে ইতিহাসকে অস্বীকার করে। কারণ ৭ জুন পালন করলে তো যে সংগ্রামের  ধারাবাহিকতায় স্বাধীনতা অর্জিত হয়েছে, তাকে স্বীকার করা হয়। সেটিকে অস্বীকার করার জন্যই তারা সচেতনভাবে ৭ জুন পালন করে না। কারণ ইতিহাস বিকৃত করে তারা বলতে চায়, একজন শিঙ্গা ফুঁকেছিল, সেটি শুনে সবাই যুদ্ধে গিয়েছিল এবং বাংলাদেশ স্বাধীনতা অর্জন করেছিল। কিন্তু বিষয়টি তা নয়।’

বহু আগে থেকেই বঙ্গবন্ধু এদেশের স্বাধীনতার পরিকল্পনা করেছিলেন উল্লেখ করে মন্ত্রী ‘১৯৫১ সালে বঙ্গবন্ধু যখন জেলে ছিলেন, তখন কমরেড মনি সিংহকে চিঠি লিখেছিলেন যে, ‘আমি বাংলাদেশের স্বাধীনতার পরিকল্পনা করছি, আপনার এতে সমর্থন আছে কি না?’ অর্থাৎ ১৯৫১ সালের আগে থেকেই বঙ্গবন্ধু মুজিব বাংলাদেশের স্বাধীনতার পরিকল্পনা করেছিলেন। এই ঐতিহাসিক সত্যগুলোকে বিএনপি পালন করে না ইতিহাসকে অস্বীকার করার জন্য। কিন্তু যারা ইতিহাসকে অস্বীকার করে, তারা ইতিহাসের আস্তাকুঁড়ে নিক্ষিপ্ত হয়। বিএনপিও ইতিহাসকে অস্বীকার করলে একদিন ইতিহাসের আস্তাকুঁড়েই নিক্ষিপ্ত হবে।

তথ্যমন্ত্রী বলেন, ‘১৯৬৬ সালের ৭ জুন জাতির পিতা বঙ্গবন্ধু শেখ মুজিবুর রহমান যে ৬ দফা ঘোষণা করেছিলেন তা ছিল বাঙালির মুক্তির সনদ। তিনি স্বাধীনতার লক্ষ্যে বাঙালির মনন তৈরি করার জন্যই ৬ দফা ঘোষণা করেছিলেন। সেটির ভিত্তিতেই  ১৯৭০ সালে নির্বাচন হয়েছিল এবং এই নির্বাচনে জাতির পিতার নেতৃত্বে আওয়ামী লীগ নিরঙ্কুশ সংখ্যাগরিষ্ঠতা অর্জন করেছিল এবং তারই ধারাবাহিকতায় মুক্তিযুদ্ধের মাধ্যমে বাংলাদেশের স্বাধীনতা অর্জন।’

প্রধানমন্ত্রী শেখ হাসিনার সরকার গণমাধ্যমবান্ধব সরকার উল্লেখ করে ড. হাছান জানান, প্রধানমন্ত্রী এ দুর্যোগের সময় বিপদগ্রস্ত সাংবাদিকদের সহায়তার ঘোষণা দিয়েছেন। সাংবাদিক সংগঠনগুলোর কাছ থেকে পাওয়া গেলে আগামী সপ্তাহে আমরা সহায়তা প্রদানের জন্য তালিকা চূড়ান্ত করতে পারবো বলে আশা করছি। মন্ত্রী এসময় করোনায় আক্রান্ত সাংবাদিকদের দ্রুত আরোগ্য এবং করোনা ও এর উপসর্গে মৃত্যুবরণকারী সাংবাদিকদের আত্মার শান্তি কামনা করেন।

গণমাধ্যমকর্মীদের এসময় চাকুরিচ্যুতি না করার অনুরোধ জানিয়ে সকল পত্র-পত্রিকা ও ইলেক্ট্রনিক গণমাধ্যম প্রতিষ্ঠানের মালিকদের উদ্দেশে তথ্যমন্ত্রী বলেন, ‘মহামারির এ পরিস্থিতিতে মানুষ অত্যন্ত অসহায়। যারা বিভিন্ন কাজ করছেন, চাকুরী করছেন তারাও অসহায়। আমি আগেও অনুরোধ জানিয়েছি, আবারও অনুরোধ জানাই, এ পরিস্থিতিতে কাউকে যেন চাকুরীচ্যুত না করা হয়। সেই সাথে সবার বেতন-ভাতাও যেন নিয়মিত পরিশোধ করা হয়। কারণ এসময়ে চাকুরিচ্যুতি অত্যন্ত অমানবিক। আমি সেটি না করার জন্য অনুরোধ জানাই।’

#

আকরাম/পরীক্ষিৎ/রেজ্জাকুল/সজিব/২০২০/১600 ঘণ্টা

তথ্যবিবরণী নম্বর : ২০৭৭

**আবুল হাসানাত আবদুল্লাহ’র স্ত্রীর মৃত্যুতে মন্ত্রী, প্রতিমন্ত্রী ও উপমন্ত্রীগণের শোক**

ঢাকা, ২৫ জ্যৈষ্ঠ (৮ জুন) :

মুক্তিযুদ্ধ বিষয়ক মন্ত্রী আ ক ম মোজাম্মেল হক, সড়ক পরিবহন ও সেতুমন্ত্রী ওবায়দুল কাদের, কৃষিমন্ত্রী ড. মো: আব্দুর রাজ্জাক, স্থানীয় সরকার মন্ত্রী মোঃ তাজুল ইসলাম, পরিকল্পনা মন্ত্রী এম এ মান্নান, শিল্পমন্ত্রী নূরুল মজিদ মাহমুদ হুমায়ূন, বস্ত্র ও পাটমন্ত্রী গোলাম দস্তগীর গাজী, মৎস্য ও প্রাণিসম্পদ মন্ত্রী শ ম রেজাউল করিম, পরিবেশ মন্ত্রী মো: শাহাব উদ্দিন, বিজ্ঞান ও প্রযুক্তি মন্ত্রী স্থপতি ইয়াফেস ওসমান এবং প্রবাসী কল্যাণ মন্ত্রী ইমরান আহমদ, পার্বত্য চট্টগ্রাম শান্তিচুক্তি বাস্তবায়ন ও পরিবীক্ষণ কমিটির আহ্বায়ক সংসদ সদস্য আবুল হাসানাত আবদুল্লাহ’র স্ত্রী, বরিশাল সিটি কর্পোরেশনের মেয়র সেরনিয়াবাত সাদেক আবদুল্লাহ’র মা, মুক্তিযোদ্ধা ও মহিলা আওয়ামী লীগ নেত্রী শাহান আরা আবদুল্লাহ’র মৃত্যুতে গভীর শোক ও দুঃখ প্রকাশ করেছেন।

এছাড়া আবুল হাসানাত আবদুল্লাহ’র স্ত্রীর মৃত্যুতে শোক প্রকাশ করেছেন, শিল্প প্রতিমন্ত্রী কামাল আহমেদ মজুমদার, যুব ও ক্রীড়া প্রতিমন্ত্রী মোঃ জাহিদ আহসান রাসেল, নৌপরিবহন প্রতিমন্ত্রী খালিদ মাহ্‌মুদ চৌধুরী, আইসিটি প্রতিমন্ত্রী জুনাইদ আহমেদ পলক, পানিসম্পদ প্রতিমন্ত্রী জাহিদ ফারুক, সংস্কৃতি প্রতিমন্ত্রী কে এম খালিদ, বিমান প্রতিমন্ত্রী মো. মাহবুব আলী, মহিলা ও শিশু প্রতিমন্ত্রী ফজিলাতুন নেসা ইন্দিরা এবং পানিসম্পদ উপমন্ত্রী এ কে এম এনামুল হক শামীম।

মন্ত্রী, প্রতিমন্ত্রী ও উপমন্ত্রীগণ আজ পৃথক পৃথক শোকবার্তায় বলেন, বরিশাল জেলা আওয়ামী লীগের সহসভাপতি বেগম শাহান আরা ছিলেন একজন দক্ষ রাজনীতিবিদ, সমাজসেবক এবং সাংস্কৃতিক ব্যক্তিত্ব। শোকাবহ ১৫ আগস্টের কালরাতের তিনি একজন প্রত্যক্ষদর্শী। তাঁর মৃত্যু দলের জন্য এক অপূরণীয় ক্ষতি বলে তাঁরা উল্লেখ করেন।

মন্ত্রী, প্রতিমন্ত্রী ও উপমন্ত্রীগণ মরহুমার বিদেহী আত্মার মাগফেরাত কামনা করেন ও শোকাহত পরিবারের প্রতি গভীর সমবেদনা জানান।

#

মারুফ/পরীক্ষিৎ/নাইচ/জুলফিকার/রেজ্জাকুল/আসমা/২০২০/১০০০ ঘণ্টা

তথ্যবিবরণী নম্বর : ২০৭৬

**উচ্চ মাধ্যমিক পরীক্ষার সময়সূচি নির্ধারণ হয়নি**

ঢাকা, ২৫ জ্যৈষ্ঠ (৮ জুন) :

আগামী ১৫ জুলাই থেকে ২০২০ সালের উচ্চ মাধ্যমিক পরীক্ষা অনুষ্ঠিত হবে মর্মে সময়সূচি তৈরি করে কে বা কারা সামাজিক যোগাযোগ মাধ্যমে প্রচার করেছে, তা সম্পূর্ণ মনগড়া ও ভিত্তিহীন।

করোনা ভাইরাসের এ সংকটকালে সকল শিক্ষা প্রতিষ্ঠান বন্ধ রয়েছে। ২০২০ সালের উচ্চ মাধ্যমিক পরীক্ষা কবে অনুষ্ঠিত হবে সে বিষয়ে এখনো কোন সিদ্ধান্ত গৃহীত হয়নি। পরীক্ষা সংক্রান্ত কোনো সিদ্ধান্ত হলে তা বোর্ডের ওয়েবসাইটে জানিয়ে দেয়া হবে।

সামাজিক যোগাযোগ মাধ্যমে প্রচারিত এ ধরনের পোস্টে বিভ্রান্ত না হওয়ার জন্য বাংলাদেশ আন্তঃ শিক্ষাবোর্ড সমন্বয় সাব কমিটি সকলকে অনুরোধ করেছে।

#

আমিরুল/পরীক্ষিৎ/জুলফিকার/রেজ্জাকুল/আসমা/২০২০/১৩০০ ঘণ্টা

তথ্যবিবরণী নম্বর : 2075

**আবুল হাসনাত আবদুল্লাহ্’র স্ত্রী শাহান আরা বেগমের দাফন সম্পন্ন**

ঢাকা ০৮ জুন, ২০২০

পার্বত্য চট্টগ্রাম শান্তিচূক্তি বাস্তবায়ন ও পরিবীক্ষণ কমিটির আহবায়ক আলহাজ আবুল হাসনাত আবদুল্লাহ্’র সহধর্মিনী ও বরিশাল সিটি কর্পোরেশনের মেয়র সেরনিয়াবাত সাদিক আবদুল্লাহ্-এর মাতা মুক্তিযোদ্ধা, বরিশাল জেলা আওয়ামী লীগের সহ-সভাপতি ও বাংলাদেশ মহিলা আওয়ামী লীগ কেন্দ্রীয় কমিটির উপদেষ্টা মন্ডলীর সদস্য, সাংস্কৃতিক ব্যক্তিত্ব ও সমাজ সেবক এবং ১৯৭৫ সালের ১৫ আগস্ট কাল রাতের প্রত্যক্ষদর্শী শাহান আরা বেগমকে আজ সকালে বরিশাল মুসলিম কবরস্থান সংলগ্ন মাদ্রাসা প্রাঙ্গণে গার্ড অভ অনার এবং জানাজা শেষে বরিশাল মুসলিম কবরস্থানে দাফন করা হয়।

তিনি রাজধানীর বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে চিকিৎসাধীন অবস্থায় গতকাল শেষ নিঃশ্বাস ত্যাগ করেন (ইন্নালিল্লাহি..........রাজিউন)।

মৃত্যুকালে তার বয়স হয়েছিল ৭০ বছর। তিনি স্বামী, তিন ছেলে ও এক কন্যাসহ অসংখ্য আত্মীয়স্বজন ও গুণগ্রাহী রেখে গেছেন।

#

এনায়েত/পরীক্ষিৎ/রেজ্জাকুল/সজিব/২০২০/১52০ ঘণ্টা

তথ্যবিবরণী নম্বর : ২০৭৪

**আইসিটি বিভাগে ১৫১৭টি শূন্য পদে নিয়োগে প্রতিমন্ত্রীর নির্দেশ**

ঢাকা, ২৫ জ্যৈষ্ঠ (৮ জুন):

তথ্য ও যোগাযোগ প্রযুক্তি বিভাগের অধীন বিভিন্ন সংস্থা ও দপ্তরের ১৫১৭টি শূন্য পদে দ্রুত নিয়োগের জন্য নির্দেশ প্রদান করেছেন তথ্য ও যোগাযোগ প্রযুক্তি প্রতিমন্ত্রী জুনাইদ আহমেদ পলক।

প্রতিমন্ত্রী আজ রাজধানীর আগারগাঁওয়ে আইসিটি টাওয়ারে তাঁর কার্যালয় থেকে আইসিটি বিভাগের অনলাইন রেভিনিউ সভায় সভাপতির বক্তৃতাকালে এ নির্দেশনা প্রদান করেন।

আইসিটি বিভাগের সিনিয়র সচিব এন এম জিয়াউল আলম, বাংলাদেশ কম্পিউটার কাউন্সিলের নির্বাহী পরিচালক পার্থপ্রতিম দেব, তথ্য ও যোগাযোগ প্রযুক্তি অধিদপ্তরের মহাপরিচালক এ. বি. এম আরশাদ হোসেন, বাংলাদেশ হাই-টেক পার্ক কর্তৃপক্ষের ব্যবস্থাপনা পরিচালক হোসনে আরা বেগম, কন্ট্রোলার অভ সার্টিফাইং অথরিটিজ’র নিয়ন্ত্রক আবু সাঈদ চৌধুরী, ডিজিটাল নিরাপত্তা এজেন্সি’র মহাপরিচালক মোঃ রেজাউল করিমসহ সংশ্লিষ্টরা সভায় সংযুক্ত হন।

সভায় দেশের চাকুরি প্রার্থীদের জন্য ই-গভ জব পোর্টাল তৈরির বিষয়ে বিস্তারিত আলোচনা হয়।

প্রতিমন্ত্রী চাকুরি প্রার্থীদের নিয়োগ প্রক্রিয়া অর্থসাশ্রয়ী, হয়রানিমুক্ত এবং স্বচ্ছতা ও জবাবদিহিতা নিশ্চিত করতে ই-রিক্রুটমেন্ট ব্যবস্থা চালু করার ওপর গুরুত্বারোপ করেন।

#

শহিদুল/পরীক্ষিৎ/জুলফিকার/রেজ্জাকুল/সজিব/২০২০/১45০ ঘণ্টা

তথ্যবিবরণী নম্বর: ২০৭৩

**সংসদ সদস্য আবুল হাসানাত আবদুল্লাহ্’র স্ত্রীর মৃত্যুতে তথ্যমন্ত্রীর ও প্রতমিন্ত্রীর শোক**

ঢাকা, ২৫ জ্যৈষ্ঠ (৮ জুন):

বরিশাল-১ আসনের সংসদ সদস্য, পার্বত্য চট্টগ্রাম শান্তিচুক্তি বাস্তবায়ন ও পরিবীক্ষণ কমিটির আহবায়ক ও সাবেক চিফ হুইপ আবুল হাসানাত আবদুল্লাহ্’র সহধর্মিণী শাহান আরা বেগমের মৃত্যুতে গভীর শোক ও দুঃখপ্রকাশ করেছেন তথ্যমন্ত্রী ড. হাছান মাহমুদ ও প্রতিমন্ত্রী ডা. মো. মুরাদ হাসান।

বরিশাল সিটি কর্পোরেশনের মেয়র সেরনিয়াবাত সাদিক আব্দুল্লাহ্’র মাতা শাহান আরা বেগম রোববার ৭ জুন রাত সাড়ে ১১টার দিকে রাজধানীর একটি হাসপাতালে চিকিৎসাধীন অবস্থায় শেষ নিশ্বাস ত্যাগ করেন (ইন্না লিল্লাহি ওয়া ইন্না ইলাইহি রাজিউন)। মৃত্যুকালে তাঁর বয়স হয়েছিল ৭২ বছর।

তথ্যমন্ত্রী ও প্রতিমন্ত্রী পৃথক পৃথক শোকবার্তায় প্রয়াতের বিদেহী আত্মার শান্তি কামনা করেন ও শোকাহত পরিবারের সদস্যদের প্রতি গভীর সমবেদনা জানান।

এছাড়া, তথ্য সচিব কামরুন নাহার সাবেক চিফ হুইপ আবুল হাসনাত আবদুল্লাহ’র সহধর্মিণী শাহান আরা বেগমের মৃত্যুতে গভীর শোক ও দুঃখ প্রকাশ করেছেন।

#

আকরাম/পরীক্ষিৎ/জুলফিকার/সজিব/২০২০/১১০০ ঘণ্টা

তথ্যবিবরণী নম্বর : ২০৭২

করোনা মোকাবিলা

**সরকারের ত্রাণ পেয়েছে সাড়ে ছয় কোটি মানুষ**

ঢাকা, ২৫ জ্যৈষ্ঠ (৮ জুন) :

করোনা ভাইরাসের দুর্যোগে দেশের সাধারণ মানুষের কষ্ট লাঘবে ত্রাণ সহায়তা অব্যাহত রেখেছে সরকার। এ পর্যন্ত সারাদেশে প্রায় দেড় কোটি পরিবারকে ত্রাণ সহায়তা দিয়েছে সরকার।

৬৪ জেলার জেলা প্রশাসন থেকে প্রাপ্ত তথ্য অনুযায়ী গতকাল পর্যন্ত সারাদেশে চাল বরাদ্দ দেয়া   
হয়েছে দুই লাখ এক হাজার ৪১৭ মেট্রিক টন। বিতরণ করা হয়েছে এক লাখ ৬৫ হাজার মেট্রিক টন। এতে উপকারভোগী পরিবার সংখ্যা এক কোটি ৪৬ লাখ। উপকারভোগী লোকসংখ্যা ছয় কোটি ৪৯ লাখ।

নগদ বরাদ্দ দেয়া হয়েছে ১১৬ কোটিরও বেশি টাকা, সাধারণ ত্রাণ বাবদ নগদ বরাদ্দ দেয়া হয়েছে   
৯১ কোটি ১৪ লাখ টাকা। বিতরণ করা হয়েছে ৭৭ কোটি আট লাখ ৫৯ হাজার টাকা। এতে উপকারভোগী পরিবার সংখ্যা ৯৩ লাখ ৭৬ হাজার। মোট উপকারভোগী লোকসংখ্যা চার কোটি ১৮ লাখ ৬৫ হাজার ।

শিশু খাদ্য সহায়ক হিসেবে বরাদ্দ দেয়া হয়েছে ২৫ কোটি ৫৪ লাখ টাকা এবং এ পযর্ন্ত বিতরণ করা হয়েছে ২০ কোটি ৬২ লাখ ৭৪ হাজার টাকা। এতে উপকারভোগী পরিবার সংখ্যা ছয় লাখ ৫৫ হাজার এবং উপকারভোগী লোক সংখ্যা ১৩ লাখ ৬৯ হাজার।

#

সেলিম/পরীক্ষিৎ/জুলফিকার/রেজ্জাকুল/আসমা/২০২০/১০৪০ ঘণ্টা

Handout Number : 2071

**Prime Minister's message on the World Accreditation Day**

Dhaka, 8 June :

Prime Minister Sheikh Hasina has given the following message on the occasion of the ‘World Accreditation Day-2020:

"I am delighted to learn that the Bangladesh Accrediation Board (BAB) under the Ministry of Idustries is celebrating the 'World Accreditation Day 2020'. To this connection, I would like to extend my heartfelt greetings to all stakeholders and development partners of the BAB. The theme of the day this year- "Accreditaion: Improving food safety" appeared very time befitting to me in the current global situation.

Ensuring safe food for all is a global challenge. According to the statistics of the WHO, as many as 4,20,000 people die each year due to food-born diseases out of which 30% are under-five children. As a result, the United Nation has given utmost importance on the food security issue and so included the matter directly or indirectly to the goals no. 1, 2, 3, 4, 6, 8, 9, and 11 of the 'Sustainable Development Goal 2030'. It is a highly taxing job to ensure the quality-food supply at different levels of food production and in the supply chain, which is quite impossible for a single entity with singular effort. Every entity should come forward to do so based on mutual partnership and contribute by exchanging knowledge-based expertise, skills, and technology transfer in the relevant field.

Awami League-led Government has been working relenlessly to ensure the production and supply of safe food. Food and agro-based industrial sector are flourishing gradually with the policy support and incentives by our government. Our initiatives to attain National Quality Infrastructure through the establishment of 'Conformity Assessment System' by the BAB has eventually been contributing in the economic development of the country by increasing consumer confidence helps in the protection of consumer accreditation in 2012, has accredited a total 79 domestic, international and multinational organizations by now. As a result of BAB accreditation, the competence of local testing, inspection, and certification of numbers of domestic services including training activities have increased significantly which is helping in the expansion of the domestic market and increase of export business.

Awami League-led Government has been working hard of becoming a middle -income country by 2021 and a developed country by 2041. In addition to the implementation of these visions, we are determined to fulfill the Sustainable Development Goals 2030 on time. I would ask you all to ensure food safety at all levels by the Mujib Year.

This year the occasion is being celebrated in different context when the whole world has been getting traumatized on lethal infection by the novel coronavirus (COVID-19). We, the whole world have to promise to work together to avoid all health hazards including the corona infections. People from all walks have to strictly follow the health guidelines everywhere including the office, residence, and outside to save one another from this pandemic. I hope the ovservance of 'World Accreditation Day 2020' will play a pivotal role in improving the quality of our food industries and ensuring safe and quality food for all in the days to come.

I wish all-out success of all programs relating to the 'World Accreditation Day 2020'.

Joi Bangla, Joi Bangabandhu

May Bangladesh Live Forever."

#

Shakhawat/Parikshit/Zulfikar/Rezzakul/Shajib/2020/1030 hours

তথ্যবিবরণী নম্বর : ২০৭০

**বিশ্ব অ্যাক্রেডিটেশন দিবসে প্রধানমন্ত্রীর বাণী**

ঢাকা, ২৫ জ্যৈষ্ঠ (৮ জুন) :

প্রধানমন্ত্রী শেখ হাসিনা বিশ্ব অ্যাক্রেডিটেশন দিবস ২০২০ উপলক্ষে নিম্নোক্ত বাণী প্রদান করেছেন :

“শিল্প মন্ত্রণালয়ের আওতাধীন বাংলাদেশ অ্যাক্রেডিটেশন বোর্ড (বিএবি)বিশ্ব অ্যাক্রেডিটেশন দিবস ২০২০ পালন করছে জেনে আমি আনন্দিত। এ উপলক্ষে আমি বিএবি’র সকল অংশীজন এবং উন্নয়ন সহযোগী সংস্থাকে আন্তরিক শুভেচ্ছা জানাচ্ছি। দিবসটির এবারের প্রতিপাদ্য-‘Accreditation: Improving food safety’ বর্তমান বৈশ্বিক প্রেক্ষাপটে অত্যন্ত সময়োপযোগী হয়েছে বলে আমি মনে করি।

সবার জন্য নিরাপদ খাদ্য নিশ্চিত করা একটি বৈশ্বিক চ্যালেঞ্জ। বিশ্ব স্বাস্থ্য সংস্থার তথ্য অনুযায়ী প্রতিবছর খাদ্যবাহিত রোগে সারা বিশ্বে প্রায় ৪,২০,০০০ মানুষ মৃত্যুবরণ করে, যার ৩০ শতাংশই পাঁচ বছরের কম বয়সী শিশু। তাই জাতিসংঘ খাদ্য নিরাপত্তার বিষয়টিকে সর্বাধিক গুরুত্ব দিয়ে ‘টেকসই উন্নয়ন অভীষ্ট-২০৩০’ এর ১, ২, ৩, ৪, ৬, ৮, ৯ এবং ১১ নং অভীষ্টে প্রত্যক্ষ বা পরোক্ষভাবে অন্তর্ভুক্ত করেছে। খাদ্য উৎপাদন এবং সরবরাহ ব্যবস্থার বিভিন্ন স্তরে গুণগতভাবে নিশ্চিত করে নিরাপদ খাদ্য সরবরাহ করা একটি দূরহ ব্যাপার, যা বিচ্ছিন্নভাবে কারও পক্ষে একা মোকাবিলা করা সম্ভব নয়। এ প্রক্রিয়ার সঙ্গে জড়িত প্রত্যেককে পারস্পরিক অংশীদারিত্বের ভিত্তিতে এগিয়ে এসে সংশ্লিষ্ট ক্ষেত্রে অভিজ্ঞতালব্ধ জ্ঞান ও দক্ষতার বিনিময় এবং প্রযুক্তি স্থানান্তর ঘটিয়ে সম্মিলিতভাবে কাজ করতে হবে।

আওয়ামী লীগ সরকার নিরাপদ খাদ্য উৎপাদন ও সরবরাহ নিশ্চিত করতে নিরলসভাবে কাজ করে যাচ্ছে। আমাদের সরকারের নীতি-সহয়তা এবং প্রণোদনার ফলে খাদ্য ও কৃষিভিত্তিক শিল্পখাত ধীরে ধীরে উদীয়মান শিল্প হিসেবে আত্মপ্রকাশ করছে। আমাদের গৃহীত বিভিন্ন পদক্ষেপের ফলে বাংলাদেশ অ্যাক্রেডিটেশন বোর্ড (বিএবি) জাতীয় মান অবকাঠামো উন্নয়নের লক্ষ্যে (Quality Infrastructure) সাযুজ্য নিরূপণ পদ্ধতি (Conformity Assessment System) প্রতিষ্ঠার মাধ্যমে দেশে উৎপাদিত পণ্য ও সেবার মানোন্নয়ন, ভোক্তার অধিকার প্রতিষ্ঠায় সহায়তা এবং ব্যবসা বাণিজ্যের সম্প্রসারণ তথা দেশের সার্বিক অর্থনৈতিক উন্নয়নে কার্যকরী ভূমিকা পালন করে আসছে। বিএবি ২০১২ সালে প্রথম অ্যাক্রেডিটেশন প্রদান করে এবং এখন পর্যন্ত দেশীয়, আন্তর্জাতিক ও বহুজাতিক মিলে মোট ৭৯টি প্রতিষ্ঠানকে বিভিন্ন ক্ষেত্রে অ্যাক্রেডিটেশন প্রদান করেছে। বিএবি’র অ্যাক্রেডিটেশনের ফলে দেশের বিভিন্ন সেবার মান পরীক্ষণ, পরিদর্শন ও সার্টিফিকেশনসহ প্রশিক্ষণ কার্যক্রমের পরিধি ও সক্ষমতা বৃদ্ধি পাচ্ছে, যা দেশের অভ্যন্তরীণ বাজারসহ রপ্তানি বাণিজ্য সম্প্রসারণে সহায়ক ভূমিকা পালন করছে।

আওয়ামী লীগ সরকার ২০২১ সালের মধ্যে বাংলাদেশকে মধ্যম আয়ের দেশ এবং ২০৪১ সালের মধ্যে উন্নত ও সমৃদ্ধ দেশে পরিণত করার লক্ষ্য নিয়ে কাজ করে যাচ্ছে। এসব রূপকল্পের বাস্তবায়নসহ জাতিসংঘ ঘোষিত ‘টেকসই উন্নয়ন অভীষ্ট-২০৩০’ অর্জনেও আমরা বদ্ধপরিকর। মুজিববর্ষেই সর্বস্তরে খাদ্য নিরাপত্তা নিশ্চিত করার জন্য আমি সংশ্লিষ্ট সকলকে আহ্বান জানাই।

এ বছর ভিন্ন একটি প্রেক্ষাপটে দিবসটি পালিত হচ্ছে, যেখানে সারা বিশ্বে কোভিড-১৯ (নভেল করোনা ভাইরাস) এর সংক্রমণ ভয়াবহ রূপ পরিগ্রহ করেছে। করোনা সংক্রমণসহ সকল প্রকার স্বাস্থ্যঝুঁকি এড়াতে সারা বিশ্বকে আজ একযোগে কাজ করার জন্য প্রতিজ্ঞাবদ্ধ হতে হবে। এ মহামারি থেকে একে অপরকে রক্ষা করতে দেশের সর্বস্তরের জনগণকে কর্মক্ষেত্র, বাসস্থান এবং বহিরাঙ্গনে সর্বত্রই স্বাস্থ্যবিধি মেনে চলতে হবে। আমি আশা করি, ‘বিশ্ব অ্যাক্রেডিটেশন দিবস ২০২০’ উদ্‌যাপন দেশের খাদ্য শিল্পের মান ব্যবস্থাপনার উন্নয়ন এবং সামনের দিনগুলোতে সকলের জন্য নিরাপদ এবং গুণগতমানসম্পন্ন খাদ্য নিশ্চিত করতে গুরুত্বপূর্ণ ভূমিকা পালন করবে।

আমি ‘বিশ্ব অ্যাক্রেডিটেশন দিবস ২০২০’ উপলক্ষে গৃহীত সকল কর্মসূচির সার্বিক সাফল্য কামনা করছি।

জয় বাংলা, জয় বঙ্গবন্ধু

বাংলাদেশ চিরজীবী হোক।”

#

শাখাওয়াত/পরীক্ষিৎ/জুলফিকার/রেজ্জাকুল/আসমা/*২০২০/১২০০ ঘণ্টা*

তথ্যবিবরণী নম্বর: ২০৬৯

**বিশ্ব অ্যাক্রেডিটেশন দিবস উপলক্ষে রাষ্ট্রপতির বাণী**

ঢাকা, ২5 জ্যৈষ্ঠ (8 জুন):

রাষ্ট্রপতি মোঃ আবদুল হামিদ বিশ্ব অ্যাক্রেডিটেশন দিবস উপলক্ষে নিমোক্ত বাণী প্রদান করেছেনঃ

''বাংলাদেশ অ্যাক্রেডিটেশন বোর্ড (বিএবি) কতৃক ‘বিশ্ব অ্যাক্রেডিটেশন দিবস ২০২০’ উদযাপনের উদ্যোগকে আমি স্বাগত জানাই।

বাংলাদেশ অ্যাক্রেডিটেশন বোর্ড জাতীয় মান অবকাঠামো ও সাযুজ্য নিরুপণ পদ্ধতি প্রতিষ্ঠায় সহযোগিতা প্রদানের পাশাপাশি দেশীয় পণ্য ও সেবার মনোন্নয়ন, ভোক্তা অধিকার প্রতিষ্ঠা এবং রপ্তানি বাণিজ্য সম্প্রসারণে আন্তর্জাতিক মান ও গাইডলাইন অনুযায়ী কাজ করে যাচ্ছে।

খাদ্য নিরাপত্তার উপর গুরুত্ব আরোপ করে এ বছর বিশ্ব অ্যাক্রেডিটেশন দিবসের প্রতিপাদ্য নির্ধারণ করা হয়েছে ‘Accreditation: Improving food safety’ বিশ্বব্যাপী মহামারী 'কোভিড -১৯' এর বর্তমান প্রেক্ষাপটে এবছর দিবসটির প্রতিপাদ্য যথার্থ বলে মনে করি।

নিরাপদ ও পুষ্টিকর খাদ্য জনস্বাস্থ্যের জন্য খুবই গুরুত্বপূর্ণ। এ জন্য উৎপাদন থেকে শুরু করে সরবরাহ, বাজারজাতকরণ, ভোক্তা পযর্ন্ত প্রতিটি স্তরে খাদ্যের গুণগতমান, নিরাপত্তা ও মানসম্মত পরিবেশ নিশ্চিত করতে সংশ্লিষ্ট সকলকে উদ্যোগী হতে হবে। জনগণের নিরাপদ ও মানসম্মত খাদ্য নিশ্চিত করতে বিএবি খাদ্যখাতে সংশ্লিষ্ট অংশীজনকে ঐক্যবদ্ধ ভূমিকা পালনে অনুপ্রাণিত করবে বলে আমার বিশ্বাস।

আমি 'বিশ্ব অ্যাক্রেডিটেশন দিবস ২০২০' উদযাপনের সাফল্য কামনা করি।

জয় বাংলা।

খোদা হাফেজ, বাংলাদেশ চিরজীবী হোক।"

#

ইমরানুল/পরীক্ষিৎ/রেজ্জাকুল/সজিব/২০২০/১১0০ ঘণ্টা